Andselv
Store norske leksikon,Geografi,Norges geografi,Troms og Finnmark,Målselv
Andselv er et tettsted i Målselv kommune i Troms og Finnmark. Tettstedet er ifølge SSBs definisjon 1,2 km², og har 1196 innbyggere (2022).
Andselv er nært sammenvokst med tettstedene Heggelia ved grensen til Bardu i sør og Andslimoen i nord. Umiddelbart sør for tettstedet til Bardufoss lufthavn, Bardufoss. Andselv er ellers et veiknutepunkt; gjennom tettstedet går E 6. Fra denne går Fv. 86 vestover til Finnsnes og østover via Målselvdalen, Øverbygd og Tamokdalen tilbake til E 6 på Balsfjordeidet (Rv. 853/Fv. 178/Fv.87).På Andselv ligger Bardufoss videregående skoler som har linjer for studiespesialisering og en rekke yrkesrettede utdanningslinjer, blant annet i flytekniske fag. Like øst for tettstedet ligger Bardufoss flystasjon og Norges idrettsforbunds kurs- og treningssenter. Nord-Norges Salgslags hovedslakteri ligger på Andslimoen, og i Heggelia ligger hovedkvarter for Hærens 6. divisjon. Kart  Les mer i Store norske leksikon Målselv